ดอน ถกเจซีลาว จับมือพัฒนาการค้า-ท่องเที่ยว สกัดค้ามนุษย์
ตัวแทน ไทย-ลาว เข้าประชุมความร่วมมือไทย–ลาว (JC) ครั้งที่ 20 จับมือร่วมพัฒนาการค้าการลงทุนเขตเศรษฐกิจพิเศษ 2 ฝั่ง ส่งเสริมการท่องเที่ยวชายแดนลุ่มน้ำโขง และจัดระเบียบแรงงานข้ามชาติ ป้องกันปัญหาค้ามนุษย์ ,วันที่ 28 ตุลาคม ที่โรงแรมเลอเมอริเดียน อ.เมือง จ.เชียงราย นายดอน ปรมัตถ์วินัย รมต.ต่างประเทศ ดร.ทองลุน สีสุลิด รองนายกรัฐมนตรี และ รมต.ต่างประเทศลาว นำคณะกรรมการทั้ง 2 ประเทศเข้าประชุมความร่วมมือไทย–ลาว (JC) ครั้งที่ 20 พร้อมลงนามข้อตกลงร่วมกัน ก่อนแถลงข่าวว่า เนื่องในโอกาสครบรอบความสัมพันธ์ทางการทูตไทย-ลาว 65 ปี และครบรอบการสถาปนาประเทศลาว 40 ปี ทั้ง 2 ประเทศได้ตกลงจะได้ร่วมกันพัฒนาเชื่อมโยงการการค้าการลงทุน การท่องเที่ยวลุ่มน้ำโขงสู่อาเซียน การป้องกันการค้ามนุษย์ และจัดระเบียบกฎหมายแรงงานข้ามชาติ ,โดยฝ่ายไทยจะจัดงบประมาณก่อสร้างศูนย์พัฒนาสังคมมิตรภาพไทย-ลาว เพื่อฟื้นฟูผู้เสียหายจาก ปัญหาการค้ามนุษย์ที่เมืองโพนโฮง แขวงเวียงจันทน์ ให้ฝ่ายลาวดูแล และจะมีการฝึกพัฒนาฝีมือแรงงานลาวให้ตรงตามความต้องการของนายจ้างไทย ส่วนทางการลาวจะพิจารณาเรื่องการข้ามแดนระหว่าง 2 ประเทศให้เหมาะสม อำนวยความสะดวกเส้นทางการขนส่งให้แก่การลงทุนทั้ง 2 ฝ่าย ซึ่งทางการลาวเหลือพื้นที่อีกมากที่ต้องการให้นักลงทุนไทยไปพัฒนา และนักลงทุนลาวก็ต้องการเข้าลงทุนในเขตเศรษฐกิจพิเศษฝั่งไทย,ในเย็นวันเดียวกันคณะกรรมการ (JC) ได้เดินทางไปที่จุดชมวิว ภูชี้ฟ้า รอยต่อชายแดนไทย-ลาว อ.เทิง จ.เชียงราย โดยมีเจ้าหน้าที่ สกว.บรรยายสรุปผลการวิจัย 4 เส้นทางท่องเที่ยวลุ่มน้ำโขง 4 ประเทศมี ไทยลาว เวียดนาม และจีน เชื่อมอาเซียน โดยเริ่มจากเส้นทางเรือจากภูซาง ปากคอบ เมืองเงิน ปากแบ่ง ไปหลวงพระบาง ทางบกเริ่มจากภูซาง ไชยะบุรี หลวงพระบาง กาสี วังเวียง, ทางบกเริ่มจาก อ.ภูซาง ปากคอบ เมืองเงิน ปากแบ่ง อุดมไชย เตียนเบียนฟู ไปถึงซาปา, ทางบกเริ่มจาก อ.ภูซาง ปากคอบ เมืองเงิน ปากแบ่ง อุดมไชย เตียนเบียนฟู ฮานอย ถึงหนานหนิงประเทศจีน ซึ่งคาดว่าจะให้เป็นเส้น ทางท่องเที่ยวใหม่ที่ได้รับความนิยมจากนักท่องเที่ยวจำนวนมาก,ด้าน รมต.ต่างประเทศ ได้กล่าวให้ความเห็นเพิ่มเติม เสนอแนะว่าการท่องเที่ยวระหว่างเส้นทางที่ผ่าน ควรจะศึกษาข้อมูลการสร้างกิจกรรมการเดินป่า หรือการท่อง เที่ยวแบบผจญภัยในระหว่างเส้นทางเพิ่มไปในแพ็กเกจท่อง เที่ยว และเส้นทางขึ้น ภูชี้ฟ้า ของไทย ควรมีการปรับปรุงให้ดีกว่าปัจจุบันที่ยังเป็นหลุมบ่อจำนวนมาก,ส่วนนายทองลุน รองนายกรัฐมนตรี และ รมต.ต่างประเทศลาว ได้เสนอว่าควรจะสำรวจเพิ่มเส้นทางในเมียนมา เข้าไปอยู่ในเส้นทางท่องเที่ยวแบบเชื่อมโยง และเพิ่มเส้นทางล่องเรือเล็กแม่น้ำอูจากเมืองขวา แขวงพงสาลี ไปหลวงพระบาง และเสนอให้ศึกษาความเชื่อมโยงชื่อเมืองที่ขึ้นด้วย เชียง ที่มีอยู่ในไทย-ลาว-จีน ให้เชื่อมเป็นเส้นทางท่องเที่ยวเพิ่มขึ้นด้วย ซึ่งทางการลาวยินดีและพร้อมที่จะให้ความร่วมมือในการพัฒนาเส้นทางท่องเที่ยวกับไทยด้วยดี.
ตัวแทน ไทย-ลาว ประชุมกรรมการ (JC) ครั้งที่ 20 จับมือร่วมพัฒนาการค้าการลงทุนเขตเศรษฐกิจพิเศษ 2 ฝั่ง ส่งเสริมการท่องเที่ยวชายแดนลุ่มน้ำโขง และจัดระเบียบแรงงานข้ามชาติ ป้องกันปัญหาค้ามนุษย์ 
ดอน ปรมัตถ์วินัย,กระทรวงการต่างประเทศ,กต.,ประชุมความร่วมมือไทย–ลาว,ประชุมเจซี,ลาว,ท่องเที่ยว,การค้า,การลงทุน,ค้ามนุษย์,จัดระเบียบแรงงานข้ามชาติ,เขตเศรษฐกิจพิเศษ,ข่าว,ข่าวทั่วไทย,ข่าวภูมิภาค,ไทยรัฐออนไลน์